CO POPRAD

Fest Street Food Poprad
2024-06-28 03:00 - 2024-06-30 11:00 (Europe/Bratislava) | MAX Poprad, Dlhé Hony 4588/1,, Poprad, 058 01, Slovenská republika
🔥Milovníci dobrého jedla zapíšte si do diárov Fest Street Food termín 28.6-30.6.2024 v Poprade pred OC Max🔥, kde sa opäť stretne niekoľko štýlových a unikátnych foodtruckov a originálnych predajných stánkov.
🚚Predstavíme predajcov s kvalitným a nápaditým pouličným jedlom tradičnej ale aj modernej kuchyne, ktorí sú majstrami gastronomického remesla.🚚
🎤Vychutnajte si jedinečnú atmosféru Street foodu s príjemnou hudbou.🎤
Otváracie hodiny FSF
▶️PIATOK 28.6.2024 – 11.00-22.00
▶️SOBOTA 29.6.2024 – 11.00-22.00
▶️NEDEĽA 30.6.2024 – 11.00-19.00
Informácie a prihlášky predajcov nájdete na:
Fest Street Food

V prípade spolupráce Fest street foodu vo Vašom meste nás neváhajte kontaktovať: info@fsf.sk
Pre viac info sleduj:
▶️ FACEBOOK: Fest Street Food
▶️ INSTAGRAM: @feststreetfood
▶️ WEB: www.fsf.sk

MALÁ ZELENÁ MANDARÍNKA – XIAO QING GAN 2009
2024-06-25 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka zaujímavého tmavého sypaného pu-erhu, ktorý sa necháva dozrieť v mandarínkovej kôre zo špeciálnej zelenej mandarínky, čím sa prirodzená voňavá ovocná aróma a osviežujúca chuť mandarínky prenesie na čajové lístky. Čaj má hutný svetločervený nálev, sladkasto svieži, nesie v sebe kombináciu sladkosti, jemnej horkosti a osviežujúcej citrusovej arómy.

Degustačný večer v Lahodnostiach venovaný Konope siatej (technickej)
2024-06-16 09:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Ďalší termín nášho degustačného večera získal svoje tváre, termín a tému. Konopa siata bola v našich končinách pôvodná rastlina so širokým uplatnením. V súčasnosti sa využíva na výrobu viac ako 10 000 produktov (potravinárstvo, stavebníctvo, kozmetika, atď…) po celom svete. My sme sa rozhodli Vám priblížiť jej variácie pri jej využití a príprave v kuchyni. Tak príďte ochutnať a dozvedieť sa viac o tejto všestrannej rastline. 🌱💚

DARJEELING PUTTABONG FF-FTGFOP1
2024-06-14 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka prvotriedneho vysokohorského čaju darjeeling zo skorého jarného zberu (first flush). Čajový lístok má veľký podiel vrcholových lístkov, s nálevom vyváženej plnej sladkastej kvetinovej chuti, s mierne korenistým dozvukom.

Festival Viva Italia 2024
2024-06-05 03:00 - 2024-06-08 15:00 | Námestie sv. Egídia, Poprad, Námestie Svätého Egídia 67/18, Poprad, 05801, Slovenská republika
11. ročník najväčšieho talianskeho festivalu Viva Italia opäť prichádza pod Tatry 🇮🇹
Vidíme sa 5. až 8. 6. 2024 na Nám. sv. Egídia v Poprade, kde zažijete tú najlepšiu taliansku atmosféru 💚
Sledujte nás a užite si celý program festivalu s nami.
Ci vediamo 👋

Spišskosobotský kotlík 2024
2024-05-25 01:00 | Spišská Sobota – areál bývalej nemocnice, Sobotské námestie 1748/46, Poprad – Spišská Sobota, 05801, Slovenská republika
1️⃣7️⃣. ročník súťaže vo varení kotlíkového guláša
25. 5. 2024 v Spišskej Sobote (Areál bývalej nemocnice).
Registrácie súťažných tímov:
🔘 správou na facebookový profil súťaže,
🔘 alebo na u Viliam Kocúna (+421 905 745 773).

DA HONG PAO – VEĽKÉ ŠARLÁTOVÉ RÚCHO
2024-04-20 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou jedného z najlepších útesových oolongov, ktorý sa tiež označuje za „Kráľa čajov“. Pochádza z kolísky všetkých oolongov, z pohoria Wu Yi v provincii Futien. Čaj má prekrásny jemne ružový nálev, s množstvom najrôznejších tónov vo vôni i chuti.

Wu liang shan mao jian ye sheng– prvý jarný zelený čaj
2024-03-29 11:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Ochutnávka a predstavenie čínskeho zeleného čaju, ktorý je naším prvým čerstvým zeleným čajom tohto roku. Svieži voňavý čaj z provincie Yunnan rastie v čajových záhradách v nadmorskej výške 1 670 m. n. m. Iskrivo zelený nálev má silnú a výraznú chuť, s nádychom gaštanových kvetov.

Cupping turné 2024: TCC 24 Warm-up
2024-03-24 09:00 - 11:00 | Espresso Bar, Sobotské námestie 14, Poprad - Spišská Sobota, Slovensko, 05801
Slepý cupping v kaviarni Espresso Bar, ktorý je neodmysliteľnou súčasťou príprav na festival kávy Two Coffee Champs 2024.
Pripravený bude slepý cupping 30 vzoriek káv od slovenských a zahraničných pražiarní. Každý pražiar má svoj jedinečný prístup ku praženému zrnu. Účastníci/čky spoločne ochutnajú jednotlivé vzorky, zistia aké chute v nich cítia a každý si nájde svojho favorita. Tréning senzorických schopností s dobrou kávou začne o 17.00 hod. a prebiehať bude dve hodiny.
Pre účasť na podujatí nie sú potrebné žiadne predošlé skúsenosti. Cuppingom prevedú moderátori kávového podcastu Roast Different. Účastníkov cuppingu čaká aj malý kávový darček na záver.
Potrebná je včasná registrácia. K dispozícií bude 30 miest.
Tento cupping je súčasťou sprievodného programu kávového festivalu TCC 24. Viac informácií o cuppingu a kávovom festivale je dostupných na stránke www.twocoffeechamps.com alebo v kaviarni.

Degustačný večer na tému Veľkej noci
2024-03-24 09:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Degustačný večer u nás bude patriť skorej jari a Veľkej noci.
Naši hosťujúci kuchári Anton ČORBA a Richard RABATIN z Košíc nám pripravia svoje jarné fantázie na tanieri s našimi surovinami a my Vám popri tom porozprávame niečo o nás, o výrobe potravín, rôznych zaujímavostiach z kuchyne a samozrejme o víne BRIGANT.
Tešíme sa na Vás.
Neváhajte záväzne sa objednať čím skôr. Miest je len 20.

Filip Ondrušek ROOTS – degustačná večera
2024-03-16 09:00 | Beňovský bistro & market, Sobotské námestie 36, Spišská Sobota, Poprad, 058 01, Slovenská republika
Príležitosť ochutnať svet kulinárneho umenia s Filipom Ondrušekom! 😊
Po celom svete cestoval, nasával inšpiráciu v michelinských reštikách a teraz sa rozhodol spojiť svoje bohaté skúsenosti a vášeň pre skvelú gastronómiu práve pre vás! ☺️
Pozývame vás na nezabudnuteľný večer plný prekvapení a unikátnych chuťových zážitkov.
Vašim sprievodcom na tejto gastronomickej ceste bude mladý kuchár so svetovým nadhľadom, ktorý nielenže pracoval v najprestížnejších reštauráciách, je členom aliancie kuchárov Slow Food International, ale venuje sa aj degustačným večeriam, robí odborného poradcu a konzultanta a spojil svoje srdce s farmármi a lokálnymi dodávateľmi. 😊
Každé jedlo bude príbehom, ktorý nám priblíži kultúru a vášeň za jedlom.
Pripravte sa na zážitok, ktorý prebudí vaše zmysly a poteší vaše chuťové poháriky!
Večer, ktorý sme dlho plánovali sa dočkal dátumu
📌 16.3. 2024 o 17:00 v Beňovský bistro & market, Sobotské námestie 36 Poprad
Nezabudnite si rezervovať svoje miesto ☎️ 0948 346 214
